PATVIRTINTA

Raseinių Viktoro Petkaus progimnazijos

direktoriaus 2025 m. vasario d.

 įsakymu Nr. V-24E-

**2025 METŲ VAIKO GEROVĖS KOMISIJOS VEIKLOS PLANAS**

**I SKYRIUS**

**BENDROJI DALIS**

Raseinių Viktoro Petkaus progimnazijos 2025 metų Vaiko gerovės komisijos (toliau–VGK) veiklos planas parengtas vadovaujantis Vaiko gerovės komisijos sudarymo ir jos darbo organizavimo tvarkos aprašu, Raseinių Viktoro Petkaus progimnazijos nuostatais, įsivertinimo ir Nacionalinio mokinių pasiekimų patikrinimo ir kitų tyrimų rezultatais, Raseinių Viktoro Petkaus progimnazijos 2025 m. veiklos planu, progimnazijoje atliekamais veiklos kokybės įsivertinimo rezultatais, stebėsenos rodiklių analize. Planą parengė darbo grupė.

Vienas iš pirmojo prioriteto **„Kokybiškas ugdymas(-is)“** tikslų **1.1. „Inovatyvaus ugdymo(-si) plėtojimas“.** Įgyvendinant šio tikslo uždavinį **1.1.1. „Ugdyti mokinių aukštesniuosius mąstymo gebėjimus“,** buvo vykdomos sisteminės veiklos.

Progimnazijoje sudaromos palankios sąlygos gabiems ir talentingiems mokiniams plėtoti savo prigimtinius gebėjimus: tokiems mokiniams ugdytis mokytojai siūlo neformalaus švietimo užsiėmimus, dalykų modulius, organizuoja konsultacijas, mokinius įtraukia į edukacines veiklas, kartu rengia ir dalyvauja projektinėse veiklose, vasaros poilsio stovyklose, patirtinėse STEAM veiklose.

Įgyvendinant uždavinį **1.1.2.** **„Stiprinti mokymosi bendradarbiaujant strategijų taikymą ugdymo(-si) procese“,** buvo vykdytos priemonės, kurios turėjo įtakos mokinių pažangai. Vyko pamokos ir neformaliojo švietimo užsiėmimai, klasių valandėlės netradicinėse aplinkose (progimnazijos lauko erdvėse, miesto, rajono, Lietuvos muziejuose, pažinimo, gamtos, STEAM centruose, istorinėse, kultūrinėse vietovėse, įmonėse ir kt. 98 proc. mokytojų, švietimo pagalbos specialistų dalyvavo ilgalaikėje kvalifikacijos tobulinimo programoje „Įtraukusis ugdymas: iššūkiai ir galimybės“, kurioje buvo supažindinti su mokinių emocinėmis ir elgesio problemomis, jų raiška bei elgesio valdymo būdais. Mokymų metu, buvo aptarti elgesio ir emocijų sutrikimų turinčių mokinių raidos, mokymo(-si) ypatumai, darbo metodai, galimybės, struktūruotos aplinkos kūrimo svarba. 100 proc. mokytojų, švietimo pagalbos specialistų dalyvavo ilgalaikėje kvalifikacijos tobulinimo programoje „Kultūrinio išprusimo ir​ sąmoningumo ugdymo galimybės netradicinėse aplinkose“ (atliko programoje numatytas savarankiško darbo užduotis, refleksijas) ir patobulino kognityvines ir veikimo kartu srities kompetenciją (-as).​

Įgyvendinant pirmojo tikslo uždavinį **1.1.3. „Stiprinti personalizuotą ugdymą“**, atkreiptas dėmesys į individualius mokinio pasiekimus, savivaldų mokymąsi. Organizuoti trišaliai susitikimai (vaikas, jo tėvai/globėjai, rūpintojai, klasės vadovas ar mokytojas, švietimo pagalbos specialistas, vaiko gerovės komisijos nariai), vyko 37 Vaiko gerovės komisijos posėdžiai, aptarti individualūs mokinio pasiekimai ir pažanga bei suprojektuota tolesnio savivaldaus mokymosi strategija, pažanga, lankomumas.

Dalykų konsultacijose pagalba teikiama mokiniams, turintiems mokymosi sunkumų, gabiems, daug pamokų dėl ligos praleidusiems mokiniams ir kt. Pagal nustatytus sutrikimus, specialiųjų ugdymosi poreikių mokiniams sistemingai teikiama švietimo specialistų pagalba. Progimnazijos bendruomenės susitarimai dėl kiekvieno mokinio pažangos fiksuoti ugdymo plane, mokinio individualios pažangos stebėjimo, fiksavimo ir tolesnio mokymosi planavimo tvarkos aprašuose, mokinių pasiekimų ir pažangos vertinimo tvarkos aprašuose ir kituose dokumentuose. Sėkmingai organizuota patirtinė, kultūrinė, pažintinė ir kt. veikla, kuri turėjo įtakos mokinių gebėjimų ugdymui, žinių apie profesijas gilinimui.

Karjeros specialistė vedė užsiėmimus 1–8 klasių mokiniams. Žiūrėjo ir aptarė filmus apie profesijas, pildė ir patikslino karjeros planus.

Vienas iš antrojo prioriteto **„Bendradarbiavimo kultūros plėtra“** tikslų 2.2. **„Įtraukiojo ugdymo stiprinimas“.** Įgyvendinant uždavinį **1.2.1. „Ugdyti mokinių socialines emocines kompetencijas“,** parengtas naujas specialiosios pagalbos teikimo mokiniams tvarkos aprašas, atnaujinti dokumentai, susiję su progimnazijos vaiko gerovės komisijos darbo organizavimu, patikslintos priskirtos funkcijos, darbo organizavimo principai ir sąlygos. Sėkmingai organizuotos veiklos pagal socialinio, emocinio ugdymo programas (LIONS QUEST „Laikas kartu“ 1–4 klasėse ir „Paauglystės kryžkelės“ 5–8 klasėse). Mokinių asmenybiniams pokyčiams įtakos turėjo vykdytos veiklos: 1–8 klasių valandėlių metu vyko diskusijos, pokalbiai, disputai. Įgyvendinta VŠĮ „Vaiko labui“ ankstyvosios prevencijos ir vaikų socialinių gebėjimų ugdymo programa „OBUOLIO DRAUGAI“, kurioje dalyvavo 28 pailgintos mokymosi dienos grupės mokiniai. Priešmokyklinio ugdymo grupių vaikams organizuotas edukacinių veiklų ciklas. 38 ugdytinių dalyvavo respublikinėje ,,Draugiškoji SEU olimpiadoje „Drambliada“. Pradinių klasių mokiniai dalyvavo akcijose „Draugystė mano širdyje“, „Sąmoningumo didinimo mėnuo BE PATYČIŲ 2024“, susipažino su patyčių samprata ir formavosi neigiamą požiūrį į patyčias. 5–8 klasėse mokiniai kėlė problemas, jas aptarė, priėmė sprendimus. Susitikimai su Šiaulių policijos komisariato Raseinių poskyrio darbuotojais, Prevencijos įgyvendinimo programos darbuotojais padėjo mokiniams tobulinti kritinį mąstymą, atsisakyti tam tikrų žalingų įpročių, koreguoti savo elgseną. 32 proc. 5–8 kl. mokinių geba prisitaikyti visuomenėje, elgtis pozityviai, išlaikyti psichinę sveikatą ir pasitikėjimą savo jėgomis. Organizuotas užsiėmimų ciklas „Savęs pažinimas“. Specialiųjų poreikių turintiems mokiniams sukurtos sąlygos lankyti klubą „Kai padeda – mokausi“. Po pamokų mokiniai, laukdami autobusų, gali ruošti pamokas, mokosi žaisti lavinamuosius ir aktyvaus judėjimo žaidimus, dalyvauja gerumo, sveikatingumo akcijose, ruošiasi konkursams. 85 proc. mokyklos bendruomenės narių aktyviai dalyvavo kuriant ir įgyvendinant sveikatingumo programą „Sveikas aš, sveikas tu – sveiki mes“ ir Lietuvos neformaliojo švietimo agentūros organizuojamą sveikatingumo projektą „Sveikata visus metus“. Įgyvendinant dalyvaujamojo biudžeto projektą „Aktyvumo zonos lauko erdvėje įrengimas“, sukurta nauja lauko poilsio zona, skirta sveikatinimo ir aktyvaus laisvalaikio praleidimui. Daug dėmesio buvo skirta tvarumo ir maisto švaistymo problemoms spręsti. Vykdomas projektas „Tvari mokykla 2030“. Tradicinėje sporto sveikatingumo šventėje „Sportas be tabako“ noriai dalyvavo 5–8 klasių mokiniai. Sveikatos programos projekte ,,Augu sveikas“ dalyvavo apie 95 proc. PUG, 1–4 klasių mokinių. 2 klasių mokiniams organizuotos Plaukimo pamokos VšĮ „Žalgirio plaukimo akademijoje“. Šie projektai ir kitos aktyvios veiklos sudarė palankias sąlygas – kuo daugiau mokinių įtraukti į aktyvią sportinę ir kūrybinę veiklą. 50 proc. mokinių tapo aktyvesni, įgijo daugiau pasitikėjimo, kritiškiau vertino savo ir draugų elgesį, patys mokėsi šalinti priežastis, kurios skatina žalingų įpročių plitimą progimnazijoje ir už jos ribų. 40 proc. 1–7 klasių mokinių dalyvavo birželio–liepos mėn. organizuotose 3 dieninėse vasaros stovyklose „Pažink save ir savo kraštą“ (kartu poilsiavo ir progimnazijoje besimokantys ukrainiečiai), „Gimtinės takais“, „Mokausi ir ruošiuosi ginti ir AŠ!“

Progimnazijoje įgyvendinama Gabių mokinių ugdymo programa. Aktyviausiai mokiniai dalyvavo ir tapo laureatais įvairiuose konkursuose (33 proc.), parodose (19 proc.), festivaliuose (20 proc.), sporto varžybose (24 proc.). Rajono dalykinėse olimpiadose iškovota 19 prizinių vietų, 3 prizinės vietos – šalies olimpiadose. Respublikoje 2024 m. progimnazijų reitinge mūsų progimnazija užėmė 25–26 vietą. Laimėtos 3 antrosios vietos (2 – biologijos olimpiadose, 1 – technologijų olimpiadoje). Pokalbiai su mokiniais atskleidė, kad įvairi veikla turėjo teigiamos įtakos mokinių saviugdai, saugios aplinkos kūrimui progimnazijoje ir už jos ribų. Gerėjo mokinių emocinė savijauta, ugdytiniai išmoko atviriau reikšti teigiamas emocijas, edukacinėse veiklose ir neformaliojo švietimo užsiėmimuose patyrė sėkmę ir tapo laureatais.

Progimnazijos Vaiko gerovės komisija sistemingai analizavo specialiųjų ugdymosi poreikių turintiems mokiniams teikiamos švietimo pagalbos veiksmingumą, prireikus koregavo švietimo pagalbos priemonių teikimą. Kasmet 5–6 proc. per mokslo metus padidėja mokinių, turinčių specialiųjų ugdymosi poreikių, skaičius. 94 proc. specialiųjų ugdymosi poreikių turintys mokiniai gavo nuolatinę socialinę, psichologinę pagalbą, logopedo, specialiojo pedagogo pagalbas, 100 proc. – mokinio padėjėjo pagalbą. Švietimo pagalba teikiama mokiniams pagal RRŠPT rekomendacijas. Specialiosios pedagoginės pagalbos intensyvumą skiria progimnazijos vaiko gerovės komisija, atsižvelgdama į specialistų darbo krūvius, specialiųjų poreikių mokinių skaičių progimnazijoje, specialiųjų pedagogų pratybų tvarkaraščius. Mokiniui skiriamos 1–2 pratybos per savaitę. Įvairios priemonės ir tikslingai parinkti mokymosi būdai skatino mokinius siekti individualios pažangos, didino mokymosi motyvaciją.

2024 m. mokiniai aktyviai dalyvavo projektinėje veikloje. Įgyvendinta 15 projektų: dalyvaujamojo biudžeto projektas „Aktyvumo zonos lauko erdvėje įrengimas“, projektas „Širdies žinutė“, bendradarbiaujant su palaikomosios slaugos namais Addere Care, Labdaros ir paramos fondo „Švieskime vaikus“ projektai „Vaikų Velykėlės“, gamtamoksliniai projektai „Grybų ir kerpių rūšinė įvairovė Raseinių Viktoro Petkaus progimnazijos teritorijoje“, „Šeimininkai, svečiai ar tik sparnu pamoja. Paukščių rūšinė įvairovė Raseinių Viktoro Petkaus progimnazijos kieme“ ir kt. Vyresniųjų klasių mokiniai aktyviai dalyvavo nacionaliniame konkurse „Skaidrumą kuriame kartu!“ ir sprendė konkursinius testus platformoje „skaidrumozenklelis.lt“. Socialinėje, pilietinėje, savanoriškoje veikloje dalyvavo 100 proc. mokinių. Progimnazijoje dirbo 3 savanorės.

Įgyvendinant antrojo tikslo uždavinį 2.1.2. **„Pritaikyti aplinką ir ugdymosi procesus įvairių ugdymosi poreikių turintiems mokiniams“**, atsižvelgiant į pokyčius turtinama mokomųjų kabinetų materialinė bazė (nupirktos priemonės sensoriniam kambariui, 3 akustiniai minkštasuoliai, lauko treniruokliai ir kt.), bibliotekai padovanota knygų. Išskirtinis dėmesys skirtas ugdymo proceso individualizavimui ir diferencijavimui, ugdymo turinio pritaikymui pagal kiekvieno mokinio galias ir gebėjimus, sąlygų sudarymui kiekvienam besimokančiajam įgyti kompetencijų – žinių, gebėjimų ir nuostatų, numatytų atnaujintose Bendrosiose ugdymo programose. Poilsiui ir nusiraminimui sukurtos pažintinės erdvės progimnazijoje ir lauko erdvėse. Apie 80 proc. mokinių aktyviai dalyvavo kuriant viešąsias progimnazijos erdves ir įgyvendinant trumpalaikius kūrybinius projektus „Raseinių Viktoro Petkaus progimnazijos biologinė įvairovė“, „Mokyklos 105-asis Gimtadienis“ ir kt. Mokytojai, neformaliojo švietimo vadovai per metus po 2–3 klasių valandėles ar edukacijas vedė progimnazijoje esančiose aplinkose: stadione, lauko klasėje, kurioje vyko skaitymo valandėlės, praktiniai technologijų užsiėmimai, mokinių tėvų (globėjų, rūpintojų) susirinkimai, buvusių mokinių susitikimai, neformaliojo švietimo veiklos. Per metus organizuotos įdomios išvykos, ekskursijos, kuriose dalyvavo 98 proc. ugdytinių. Pažintinei, kultūrinei veiklai skirtos lėšos panaudotos 100 proc., 99,7 proc. panaudotos kultūros paso lėšos. Įgyvendintos 35 neformaliojo švietimo programos, kurios padėjo mokiniams pažinti savo polinkius, plėtoti bendrąsias kompetencijas. Neformaliojo švietimo veiklose dalyvavo 98 proc. mokinių. Atliktos apklausos „Adaptacija 1, 5 ir naujai atvykusių mokinių“, „Neformaliojo švietimo veikla progimnazijoje“. Apklausose dalyvavo 69 proc. ugdytinių ir jų tėvų (globėjų, rūpintojų). Gauti rezultatai panaudoti kuriant ir tobulinant veiklų planus, organizuojant projektinę, patirtinę veiklą.

Įgyvendinant antrojo tikslo uždavinį 2.1.3. **„Skatinti mokinių pilietiškumą ir lyderystę“**, progimnazijoje veikė savivaldos institucijos, kurios padėjo spręsti įvairius ugdymo organizavimo bei kitus mokyklos veiklos klausimus. Mokiniams ugdymas diferencijuojamas ar individualizuojamas, jie buvo skatinami ir patys rodė iniciatyvas dalyvauti įvairiuose konkursuose, olimpiadose, konferencijose, projektuose, tikslinėse išvykose, pažintinėse, patirtinėse veiklose, festivaliuose, sporto varžybose. Progimnazijos bendruomenė aktyviai dalyvavo Raseinių miesto šventėje „Rudens bendrystės sodas – 2024“, pilietinėje iniciatyvoje „Kviečiu Tave skaityti... kitaip ir kitur...“, mokyklų prezidentų susitikime Kauno Ugnės Karvelis gimnazijoje ir kt. Projektinių, netradicinių dienų metu buvo ugdomos bendrakultūrinės, iniciatyvumo ir kūrybingumo kompetencijos, darbo komandoje įgūdžiai, plėtojama pilietinė projektinė, patirtinė veikla. Aktyvi, iniciatyvi mokinių taryba, bendradarbiaudama su mokytojų aktyvu, teikė daug siūlymų, inicijavo integruotas veiklas: mokinių grupės, komandos dalyvavo Muitinės istorijos pamokoje Medininkų memoriale ir Medininkų muitinės poste, organizavo naktinį žygį, pilietinę akciją „Pergalės šviesa“.

 Įgyvendinant antrojo tikslo uždavinį 2.1.4. **„Stiprinti bendrystę su mokinių tėvais (globėjais, rūpintojais) ir socialiniais partneriais“** Mokinių tėvai aktyviai įsitraukė į profesinį informavimą ir veiklinimą, per metus vyko 9 renginiai, kurių metu savo profesijas ir karjeros kelią pristatė patys tėvai ar jų pakviesti įvairių profesijų atstovai. Įkurtas Tėvų klubas „Augame kartu“. Su socialiniais partneriais pasirašytos sutartys ir kartu įgyvendintos veiklos (Profesijų diena VšĮ Raseinių technologijos ir verslo mokykloje, koncertai VšĮ Raseinių neįgaliųjų užimtumo ir paslaugų centre, lopšelyje–darželyje ,,Liepaitė“, Raseinių krašto istorijos muziejaus edukacinė programa „Archeologinis, memorialinis ir sakralinis Raseinių krašto paveldas“, Tarptautinė socialinė akcija pasaulinės autizmo dienos minėjimas „Šalia mūsų, ne už sienos“ ir kt.). Bendradarbiaujant su Lietuvos neformaliojo švietimo agentūra sėkmė lydėjo gamtamoksliniuose konkursuose, (Lietuvos mokinių konkursas „Mano žvilgsnis į supantį pasaulį“, Nacionalinis gamtamokslinis konkursas „Mikro žvilgsnis“).

**III SKYRIUS**

**SSGG ANALIZĖ**

Misija. Teikti kokybišką priešmokyklinį, pradinį, pagrindinį ugdymą, plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokymuisi, profesinei karjerai, savarankiškam gyvenimui ir kūrybingam dalyvavimui krašto pilietiniame, kultūriniame ir socialiniame gyvenime.

|  |  |
| --- | --- |
| **Stipriosios pusės** | **Silpnosios pusės** |
| 1. Vertinimas ugdymui. Mokytojai mokinius vertina įvairiais būdais: pažymiais, kaupiamaisiais įvertinimais. (2.4.1., MVKĮ, 2024)
2. Įranga ir priemonės. Pamokose naudojamos įvairios mokymosi priemonės. (3.1.1., MVKĮ, 2024)
3. Mokyklos pasiekimai ir pažanga. Mokykla sistemingai, remiantis įsakymais, informuoja mokyklos bendruomenę apie mokinių pažangą ir pasiekimus. (1.2.2., MVKĮ, 2024)
4. Aukšti mokinių pasiekimai rajono ir šalies olimpiadose. (Progimnazijos direktoriaus veiklos ataskaita, 2023)
 | 1. Nacionalinių mokinių pasiekimų patikrinimų rezultatai žemesni už Raseinių rajono savivaldybės vidurkį. (Nacionalinės švietimo agentūros duomenys, 2024)
2. Ugdymas mokyklos gyvenimu. Mokiniai nesilaiko mokyklos tvarkos reikalavimų. (2.3.2., MVKĮ, 2024)

  |
| **Grėsmės** | **Galimybės** |
| 1. Per mažas švietimo pagalbos specialistų skaičius neužtikrina kokybiškos švietimo pagalbos suteikimo ir įtraukiojo ugdymo įgyvendinimo. (Mokinių registro duomenys apie paskirtas ir suteiktas švietimo pagalbas)
 | 1. Šiuolaikiškų, įtraukių ugdymo priemonių įsigijimo galimybės dalyvaujant projekte „Įvairialypio švietimo plėtojimas, vykdant visos dienos mokyklų veiklą Raseinių rajono savivaldybėje“
2. Mokyklos infrastruktūros pritaikymas įvairių ugdymosi poreikių turintiems mokiniams dalyvaujant projekte „Ugdymo prieinamumo didinimas atskirtį patiriantiems vaikams Raseinių rajono savivaldybėje“
 |

**IV SKYRIUS**

**2025 METŲ VEIKLOS PRIORITETAI, TIKSLAI, UŽDAVINIAI**

|  |  |
| --- | --- |
| **Prioritetas 1.** **Ugdymo(-si) pažangos augimas**  | **Tikslas 1.1. Savivaldaus ugdymo (-si) plėtojimas**  |
| Uždavinys 1.1.1. Ugdyti mokinių savivaldų mokymąsi  |
| Uždavinys 1.1.2.  Siekti kiekvieno mokinio pasiekimų ir pažangos augimo |
| **Prioritetas 2.** **Bendradarbiavimo kultūros stiprinimas**  | **Tikslas 2.1.** **Įtraukiojo ugdymo plėtra**  |
| Uždavinys 2.1.1. Ugdyti bendruomenės socialines emocines ir komunikavimo kompetencijas  |
| Uždavinys 2.1.2. Pritaikyti ugdymo (-si ) procesus įvairių ugdymosi poreikių turintiems mokiniams  |
| Uždavinys 2.1.3. Stiprinti bendrystę su mokinių tėvais (globėjais, rūpintojais) ir socialiniais partneriais įtraukiant juos į progimnazijos gyvenimo kūrimą  |
| Uždavinys 2.1.4. Teikti kvalifikuotą pedagoginę, socialinę, psichologinę, specialiąją pedagoginę, specialiąją, švietėjišką pagalbą mokiniui, mokytojui ir mokinio tėvams (globėjams, rūpintojams)vykdant prevenciją ir intervenciją |

**V SKYRIUS**

**VEIKLOS TURINYS**

|  |
| --- |
| **Prioritetas 1. Ugdymo(-si) pažangos augimas** |
| **Tikslas 1.1. Savivaldaus ugdymo (si) plėtojimas** |
| **Priemonės pavadinimas** | **Terminai**  | **Atsakingi** **vykdytojai** | **Asignavimai****(reikalingos finansavimo šaltinių lėšos) (Eur)** | **Indėlio/ proceso vertinimo kriterijai, laukiami rezultatai** |
| ***Uždavinys 1.1.1. Ugdyti mokinių savivaldų mokymąsi*** |
| Parengtos dalykų modulių programos | Sausio – gruodžio mėn. | Direktoriaus pavaduotojas ugdymui, mokytojai | MK lėšos | Įgyvendinta ne mažiau 17 programų |
| Individualių mokinio pasiekimų ir pažangos aptarimų trišaliuose susitikimuose (vaikas, jo tėvai/ globėjai ir rūpintojai, klasės vadovas ar mokytojas) organizavimas ir tolesnis mokymosi planavimas | Ne rečiau kaip pusmečiui pasibaigus per pirmas dvi savaites  | Klasių vadovai, VGK | - | Mokiniai plėtosis mokėjimo mokytis, savivaldumo kompetenciją, darys pažangą, gerės pasiekimai. |
| Namų darbų atlikimo sąlygų progimnazijoje sudarymas | Sausio – gegužės mėn. | V. Linkytė, mokinio padėjėjos | - | Ne mažiau kaip 30 proc. 1–8 klasių mokinių, neturinčių galimybių namų darbus atlikti namie ar norintys, laukiantys neformalaus švietimo užsiėmimų, autobusų, atliks namų darbus progimnazijoje. |
| Mokinių, padariusių pažangą, skatinimas išvykomis, ugdymu(-si) netradicinėse erdvėse | Sausio – birželio mėn. | Darbo grupės, VGK | - | Ne mažiau kaip 5 proc.1–8 klasių mokinių -dalyvaus ekskursijose, pažintinėse veiklose. |
| Individualūs pokalbiai– konsultacijos su mokiniais apie savo mokymosi rezultatus, įsivertinimą | Nuolat, pagal poreikį | VGK, klasių vadovės | - | 20 proc. mokinių išsamiau gilinsis į savo mokymosi rezultatus, sugebės įsivertinti savo pažangą, pasiekimus, kokybiškiau organizuos savo mokymo(-si) procesą. Pagalba SUP mokiniams. |
| ***Uždavinys 1.1.2. Siekti kiekvieno mokinio pasiekimų ir pažangos augimo*** |
| Nacionalinių mokinių pasiekimų patikrinimų rezultatų analizė tarp mokytojo, mokinio ir tėvų (globėjų, rūpintojų) | Kovo – gegužės mėn. | Mokytojai, VGK | - | 95 proc. mokinių NMPP rezultatai bus išanalizuoti ir numatytas rezultatų gerinimo planas |
| Mokinių dalyvavimas įvairių dalykų konsultacijose (pagalbos priemonė mokantis)  | Sausio – gruodžio mėn. | Mokytojai, klasių vadovės, VGK | - | 95 proc. mokiniai lankys konsultacijas ir šalins mokymosi spragas |
| **Prioritetas 2. Bendradarbiavimo kultūros stiprinimas** |
| **Tikslas 2.1.** **Įtraukiojo ugdymo plėtra** |
| ***Uždavinys 2.1.1. Ugdyti bendruomenės socialines, emocines ir komunikavimo kompetencijas*** |
| Socialinio ir emocinio ugdymo programų LIONS QUEST „Laikas kartu“ ir „Paauglystės kryžkelės“ įgyvendinimas | Sausio – birželio mėn.  | V. Linkytė, klasės vadovai, švietimo pagalbos specialistai, VGK  | **-**  | Visi 1–8 klasių mokiniai dalyvauja LIONS QUEST programų veiklose. Gerėja mokinių emocinė savijauta, santykiai su bendruomenės nariais |
| Progimnazijos vaiko gerovės komisijos veiklos stiprinimas plėtojant įtraukųjį ugdymą | Sausio – gruodžio mėn.  | V. Linkytė, klasės vadovai, švietimo pagalbos specialistai, VGK  | **-**  | Atnaujinti dokumentai, susiję su progimnazijos vaiko gerovės komisijos darbo organizavimu, patikslintos  priskirtos funkcijos, darbo organizavimo principai ir sąlygos  |
| Sveikos gyvensenos ugdymas pamokų, klasės valandėlių, neformaliojo švietimo veiklų metu | Sausio – birželio mėn.  | V. Linkytė,  D. Kosienė, L. Galinaitienė,R. Turskienė, klasės vadovai, VGK  | **-**  | Planingai įgyvendinama sveikos gyvensenos programa „Sveikas aš, sveikas tu – sveiki mes!“ įtraukiant apie 80 proc. progimnazijos  bendruomenės narių    |
| Vasaros poilsio stovyklų „Gimtinės takais“,  „Pažink save ir savo kraštą“, „Mokausi ir ruošiuosi ginti ir AŠ!“ ir kt. organizavimas  | Birželio mėn.  | R. Goleckienė,  R. Petkienė, R. Ramanauskas, neformaliojo švietimo vadovai, klasių vadovai, mokytojai, socialinis pedagogas | Projektų lėšos  | Organizuojamas mokinių užimtumas vasarą, 40 proc. mokinių aktyviai dalyvauja pažintinėje, kūrybinėje, tiriamojoje ir etnokultūrinėje, Šaulių sąjungos, Jūrų skautų veiklose  |
| VŠĮ ,,Vaiko labui“ ankstyvosios prevencijos ir vaikų socialinių gebėjimų ugdymo programos „Zipio draugai“ įgyvendinimas pailgintos mokymosi dienos grupėje Nr. 1  | Sausio–birželio mėn.  | R. Baltkojienė   | **-**   | Mokiniai ugdosi socialinių ir emocinių sunkumų įveikimo gebėjimus. Gerėja mokinių emocinė savijauta, atviriau reiškiamos teigiamos emocijos, mažėja patyčių  |
| Pagalbos mokiniui, pastoliavimo sistemos sukūrimas  | Vasario –balandžio mėn.   | A. Linkienė,  D. Gailė, D. Globienė,S. Vertelienė,  S. Visockienė, D. Lukšienė, L. Linkė,  klasių vadovai, neformaliojo švietimo vadovai,  mokytojai | -   | Progimnazijoje susitarta dėl sėkmingo įtraukiojo ugdymo kokybės požymių ir sukurta pastoliavimo sistema   |
| Užsiėmimai 5–6 kl. mokiniams „Kaip efektyviai bendrauti dirbant poroje“  | Sausio –gruodžio mėn.   | D. Globienė   | -   | 80 proc. 5–6 kl. mokinių geba prisitaikyti visuomenėje, elgtis pozityviai, įgalina gebėjimą dirbant poroje efektyviai pasiekti bendrus tikslus bei stiprina pasitikėjimą savo jėgomis   |
| Užsiėmimai 7–8 kl. mokiniams  „Emocijų įtaka kasdieniniams sprendimams“  | Sausio –gruodžio mėn.   | D. Globienė   | -   | 60 proc. 7–8 kl. mokinių formuojasi prosocialias nuostatas į psichoaktyvių medžiagų vartojimą, stiprina psichologinį atsparumą, gebėjimą įveikti stresą bei geriau supranta savo emocijas ir jų įtaką sprendimams |
| Tyrimas „Patyčių paplitimas Raseinių Viktoro Petkaus progimnazijoje“ (5–8 kl.) | Sausio – gruodžio mėn. | D. Globienė,L. Linkė |  - | 95 proc. 5–8 kl. mokinių dalyvauja tyrime, padeda geriau suprasti mokinių santykius ir bendravimą bei prisideda prie mokyklos aplinkos tobulinimo ir užtikrinimo, kad visi jaustųsi saugiai  |
| Užsiėmimų ciklas 5–6 klasių mokiniams „Savęs pažinimas“   | Sausio –gruodžio mėn.   | L. Linkė   | -   | 95 proc. 5–6 klasių mokinių turi galimybę mokytis pažinti save, nagrinėti savo santykį su klasės draugais, mokytis bendravimo ir bendradarbiavimo principų tarp bendraamžių |
| Akcija „Draugystė mano širdyje“  | Lapkričio 24–28 d.  | R. Baltkojienė, D. Užemeckienė, D. Lukšienė   | -   | Mokiniai ugdosi empatiškumą, socialinį sąmoningumą, kuria teigiamus tarpusavio santykius, formuojasi neigiamą požiūrį į patyčias. Progimnazijoje mokytojai ir mokiniai kuria saugią ir draugišką atmosferą |
| Akcija ,,Pertraukos kitaip“ | Sausio – gruodžio mėn.  | D. Lukšienė, D. Rapolienė, R. Turskienė, R. Goleckienė, V. Buivydienė | - | Mokiniai padedami mokytojų geba kitaip leisti pertraukas, ugdomos socialinės emocinės kompetencijos |
| Programos „Tvari mokykla 2030“ veiklų įgyvendinimas | Sausio – gruodžio mėn.  | V. Linkytė, R. Vaišvilienė, V. Buivydienė, klasių vadovai, dalykų mokytojai, švietimo pagalbos specialistai, VGK | - | Organizuojamos įtraukiančios veiklos mokiniams, 70 proc. mokinių aktyviai dalyvauja ekologinėje, socialinėje, sveikos gyvensenos ir tiriamojoje veikloje |
| Ugdymo turinio diferencijavimas ir individualizavimas | Rugsėjo –gruodžio mėn. | L. Linkė, A. Linkienė, mokytojai, klasės vadovai, švietimo pagalbos specialistai, VGK | - | Sudaryti mokiniams individualios pagalbos planai, vykdoma jų įgyvendinimo stebėsena, planai koreguojami pagal poreikį. Teikiama ŠPT skirta pagalba specialiųjų ugdymosi poreikių turintiems mokiniams. Mokiniams ir tėvams (globėjams, rūpintojams) teikiama aktuali informacija klasių valandėlių, susirinkimų metu |
| Atnaujinta ir įgyvendinta Gabių ir talentingų mokinių ugdymo programa | Rugsėjo –gruodžio mėn. | V. Linkytė, D. Ramanauskienė, R. Turskienė, R. Goleckienė | - | 60–70 proc. mokinių dalyvauja rajoninėse, respublikinėse olimpiadose, konkursuose, sporto varžybose, parodose, festivaliuose |
| Apklausa „Mokinių mokymosi prasmė ir motyvacija“, rezultatų pristatymas, rekomendacijų pateikimas | Rugsėjo –gruodžio mėn. | L. Linkė, D. Globienė, mokytojai, klasės vadovai, švietimo pagalbos specialistai, VGK | - | Apklausos rezultatai, jų analizė, teigiamas rezultatų pokytis ir psichologinių, socialinių, pedagoginių rekomendacijų klasių vadovams ir tirtų klasių mokiniams, tėvams (globėjams, rūpintojams) parengimas ir pateikimas |
| Specialiųjų poreikių turinčių mokinių kūrybinių darbų, parodų organizavimas, pasiekimų aptarimas | Sausio –gruodžio mėn.  | A. Linkienė,  D. Gailė, klasių vadovai, VGK | -  | Mokiniai, naudodami įvairias technikas, geba kūrybiškai reikšti savo mintis, emocijas  |
| Tyrimas „Pirmų, penktų ir naujai atvykusių mokinių adaptacija“  |  Rugsėjo –gruodžio mėn.  |  L. Linkė, mokytojai  | -  | Mokytojai ir mokiniai kuria saugią ir draugišką atmosferą |
| Dalyvavimas Nacionalinėje FoodEducators ir kt. programose bei projektuose, kurie skatina sveiko ir tvaraus maisto pasirinkimą bei naudojimą | Rugsėjo –gruodžio mėn. | R. Turskienė, V. Miklienė, mokytojai, klasės vadovai, švietimo pagalbos specialistai, VGK | - | Mokiniai įvairių užsiėmimų metu, naudodami įvairias technikas, metodus, geba rinkti informaciją, ją kūrybiškai analizuoti, aprobuoti, pateikti išvadas, projektuoti naujas veiklas |
| ***Uždavinys 2.1.2. Pritaikyti ugdymo (-si) procesą įvairių ugdymosi poreikių turintiems mokiniams*** |
| Interaktyvios sienos, susijusios su etnokultūra, įruošimas  | Balandžio –spalio mėn.  | A. Linkytė, R. Turskienė, V. Miklienė, švietimo  pagalbos specialistai  | -  | Sprendžiamos emocinės mokinių problemos, mokiniai mokosi atsipalaiduoti ir geriau jaustis ugdymosi procese, ugdytis pažintines, pilietines kompetencijas  |
| Pagalba ir priemonių įvertinimas kuriant Sensorinį kambarį | Kovo–spalio mėn.  | L. Linkė,  D. Gailėšvietimo  pagalbos specialistai  | TŪM   | Sukurta erdvė specialiųjų poreikių mokiniams dirbti ir atsipalaiduoti pamokų metu (pagal poreikį), sudarytos sąlygos visų mokinių poilsiui, skaitymui ar kt. veiklai ilgųjų pertraukų metu, po pamokų atliekant veiklas su dalykų mokytojais, klasių vadovais, neformaliojo švietimo veiklų organizatoriais   |
| Pagalbos priemonių rinkinys 4, 8 kl. mokiniams | Rugsėjo – gruodžio mėn.  | A. Linkienė,  D. Gailė,   S. Visockienė,  S. Vertelienė  |  - | Specialiųjų poreikių turintiems mokiniams sudaryti lietuvių kalbos ir matematikos taisyklių rinkiniai |
| Ugdymo progimnazijos ir už jos ribų esančiose aplinkose organizavimas | Sausio – gruodžio mėn.  | V. Linkytė,  D. Ramanauskienė,  klasės vadovai, švietimo pagalbos specialistai, VGK | MK   | Per metus kiekvienas mokytojas, neformaliojo švietimo vadovas veda 2–3 pamokas ar edukacijas  progimnazijos ar už jos ribų esančiose edukacinėse aplinkose  |
| Neformaliojo švietimo programų pasiūla kūrybingai, atsakingai asmenybei formuoti | Gegužės, birželio, rugsėjo mėn.  | V. Linkytė, neformaliojo švietimo vadovai  | -  | Iki 90 proc. mokinių dalyvauja pasirinktose veiklose  |
| Duomenų apie mokinių akademinius pasiekimus ir pamokų lankymą analizė, išvadų planuojant tolimesnę veiklą panaudojimas | Sausio – gruodžio mėn. | Direktoriaus pavaduotojas ugdymui, klasės vadovai, švietimo pagalbos specialistai, VGK | - | Vykdoma pamokų lankymo, pusmečių, mokinio individualios pažangos rezultatų analizė. Mokinių, perkeltų su patenkinamais įvertinimai, metinis pažangumo vidurkis ne mažesnis kaip 98 proc.  |
| Prasmingos socialinės veiklos ir individualios pažangos stebėjimas ir analizė | Sausio – gruodžio mėn.  | V. Linkytė, klasės vadovai, švietimo pagalbos specialistai, VGK | -  | 30 proc. mokinių sistemingai daro asmeninę pažangą. 100 proc. 5–8 kl. mokinių dalyvauja socialinėje, pilietinėje veiklose  |
| Mokymosi pagalbos programos „Mokausi ir mokau“ įgyvendinimas  | Kovo mėn.  | V. Linkytė, klasės vadovai, mokytojai, švietimo pagalbos specialistai  | -  | Pamokose ir kitose veiklose mokiniai skatinami padėti vienas kitam, ugdomi mokiniai savanoriai. Visi mokiniai turi galimybę paruošti pamokas pamokų ruošos grupėse. 10 proc. mokinių patiria sėkmę |
| Pilietinių, socialinių akcijų organizavimas ir dalyvavimas jų veiklose | Sausio – gruodžio mėn.  | V. Linkytė, klasės vadovai, švietimo pagalbos specialistai, VGK | -  | Į akcijas ir veiklas įtraukiami visų klasių mokiniai ir kiti bendruomenės nariai. Akcijose kiekvienas mokinys per metus dalyvauja 2–3 kartus |
| ***Uždavinys 2.1.3. Stiprinti bendrystę su mokinių tėvais (globėjais, rūpintojais)(toliau-tėvais) ir socialiniais partneriais įtraukiant juos į progimnazijos gyvenimo kūrimą*** |
| Tėvų informavimo sistemos atnaujinimas | Vasario –gruodžio  mėn.  | V. Linkytė, klasės vadovai, švietimo pagalbos specialistai, VGK | - | Atnaujinta progimnazijos interneto svetainė. Sukurta klausimų-atsakymų skiltis tėvams. Paskirtas koordinatorius, atsakingas už informacijos tėvams tvarkymą interneto svetainėje. Svetainėje talpinami straipsniai pedagoginėmis, psichologinėmis temomis bendruomenei aktualiais klausimais ne rečiau kaip kartą per mėnesį |
| Bendradarbiavimo tarp progimnazijos ir šalies ugdymo įstaigų plėtojimas | Sausio – gruodžio mėn.  | V. Linkytė, R. Turskienė, R. Goleckienė, klasės vadovai, VGK | - | Organizuota bendra mokinių ir mokytojų veiklasu pasirinkta šalies ugdymo įstaiga |
| Bendradarbiavimo su mokinių tėvais (globėjais, rūpintojais) ir socialiniais partneriais programos „Bendradarbiaudami mokomės“ įgyvendinimas | Sausio – gruodžio mėn.  | V. Linkytė, klasės vadovai, švietimo pagalbos specialistai, VGK | - | Pateiktos projektų paraiškos ir įgyvendinami finansuojamieji projektai. Pagal galimybes progimnazija įsitraukia į rajono ir šalies gamtamokslius ir kalbinius projektus |
| ***Uždavinys 2.1.4. Teikti kvalifikuotą pedagoginę, socialinę, psichologinę, specialiąją pedagoginę, specialiąją, švietėjišką pagalbą mokiniui, mokytojui ir mokinio tėvams (globėjams, rūpintojams)vykdant prevenciją ir intervenciją*** |
| Pagalbos gavėjų sąrašų, tvarkaraščių, aptarimas, suderinimas | Rugsėjo –spalio mėn.  | Klasės vadovai, mokytojai, VGK | - | Sudaryti pagalbos gavėjų sąrašai, suderinti tvarkaraščiai, paskirtos konsultacijos |
| Mokinių specialiųjų ugdymosi poreikių pirminis vertinimas | Sausio – gruodžio mėn.  | Klasės vadovai, mokytojai, VGK | - | Atliktas pirminis vertinimas SUP mokiniams |
| Mokinių gebėjimų pakartotinis vertinimas progimnazijos VGK ir RŠPT | Sausio – gruodžio mėn.  | Klasės vadovai, mokytojai, VGK | - | Atliktas mokinių gebėjimų pakartotinis vertinimas SUP mokiniams |
| Individualių pagalbos planų parengimas ir jų aptarimų organizavimas | Sausio – gruodžio mėn. | Klasės vadovai, mokytojai, tėvai (globėjai, rūpintojai), VGK | - | Parengti individualūs planai ir jie aptarti ir suderinti tėvais (globėjais, rūpintojais) |
| Programų aptarimas ir suderinimas | Sausio – gruodžio mėn. | Mokytojai, tėvai (globėjai, rūpintojai), VGK | - | Parengtos SUP mokiniams programos ir aptartos su mokinių tėvais (globėjais, rūpintojais) |
| Duomenų, informacijos pateikimas suinteresuotoms institucijoms | Sausio – gruodžio mėn. | Klasės vadovai, mokytojai, VGK | - | Teikiami duomenys, informacija laikantis asmens duomenų apsaugos įstatymo |
| VGK plano ir veiklos ataskaitos rengimas | Gruodžio –vasario mėn. | Klasės vadovai, mokytojai, VGK | - | Rengiamas VGK planas ir ataskaita |
| Alkoholio, tabako ir kitų psichiką veikiančių medžiagų vartojimo prevencijos programos vykdymas. Prevencinių temų integravimas į dalykų pamokas (pagal Bendrąsias programas ir progimnazijos UP) | Sausio – gruodžio mėn. | Klasės vadovai, mokytojai, VGK | - | Vykdomos įvairios programos, prevencinės temos integruojamos į dalykų pamokas (pagal Bendrąsias programas ir progimnazijos UP) |
| Mokinių, tėvų (globėjų, rūpintojų) informavimas apie jų teises ir pareigas, supažindinimas su šiuo metu galiojančiais teisės aktais 1–4, 5–8 klasių valandėlėse, el. dienyne TAMO, individualiai | Sausio – gruodžio mėn. | Klasės vadovai, mokytojai, tėvai (globėjai, rūpintojai), VGK | - | Suteikiama informacija, mokiniai ir jų tėvai (globėjai, rūpintojai) supažindinami su naujausiais dokumentais ir galiojančiais teisės aktais įvairiais informavimo būdais, gerėja mokinių motyvacija, elgesys |
| Konsultacijos mokiniams, sprendžiant sudėtingas ir konfliktines situacijas. Pagalba mokiniui, patyrusiam smurtą, patyčias. Krizių intervencija | Sausio – gruodžio mėn. | Klasės vadovai, mokytojai, tėvai (globėjai, rūpintojai), VGK | - | Vyksta individualios ar grupinės konsultacijos, mokiniams teikiama pagalba, vykdoma stebėsena |
| Dalyvavimas prevenciniuose renginiuose (Pasaulinė savižudybių prevencijos diena, Tolerancijos diena, Nerūkymo diena, Savaitė be patyčių, Mėnuo be smurto prieš vaikus ir kt.) | Sausio – gruodžio mėn. | Klasės vadovai, mokytojai, VGK | - | Mokiniai aktyviai dalyvauja pasirinktose ar siūlomose veiklose, gerėja jų emocinė savijauta |
| SUP turinčių mokinių pasiekimų aptarimas |  | Klasės vadovai, mokytojai, VGK | - | Aptariami SUP mokinių pasiekimai, individuali pažanga |
| Rekomendacijų mokytojams parengimas ir pateikimas el. dienyne TAMO, kaip dirbti klasėse su mokiniais, turinčiais SUP | Sausio – gruodžio mėn. | Klasės vadovai, mokytojai, VGK | - | Parengtos ir pateiktos rekomendacijos mokytojams. Gerėja bendradarbiavimo atmosfera, 20 proc. mokinių pasiekia suplanuotų rezultatų |
| Bendruomenės grupių ir asmenų, kuriems reikalinga švietimo pagalba, įvertinimas ir pagalbos teikimo organizavimas | Sausio – gruodžio mėn. | Klasės vadovai, mokytojai, tėvai (globėjai, rūpintojai) VGK | - | Teikiama reikalinga švietimo pagalba pagal poreikį |
| Dalyvavimas tarpinstituciniuose posėdžiuose (atvejo vadybos, vaiko gerovės komisijos ir kt.) | Sausio – gruodžio mėn. | Klasės vadovai, mokytojai, VGK | - | Posėdžiuose aptariami mokinių elgesio pokyčiai, teikiamos rekomendacijos, mažėja mokinių, pažeidinėjančių mokinio elgesio taisykles, nesilaikančių susitarimų |

**VI SKYRIUS**

**VAIKO GEROVĖS KOMISIJOS VEIKLOS PLANO ĮGYVENDINIMO**

**VERTINIMO KRITERIJAI**

Planas bus vertinamas 2025 metų gruodžio mėnesį. Jį vertins progimnazijos Vaiko gerovės komisijos nariai, veiklos ataskaitos rengimo grupė. Progimnazijos bendruomenei už grupės darbą bus atsiskaitoma Mokytojų tarybos posėdžiuose, ataskaitą pristatys Vaiko gerovės komisijos pirmininkė Vida Linkytė. Įgyvendinant 2025 metų Vaiko gerovės komisijos veiklos planą tikimasi:

1. Gerės klasės kolektyvų mokymosi vidurkis;
2. Mažės mokinio taisyklių pažeidinėjimų;
3. Mokiniai taps atsakingesni už savo poelgius ir mokymosi rezultatus;
4. Aktyvės bendradarbiavimas su socialiniais partneriais ir ugdytinių tėvais (globėjais, rūpintojais).

2025 metų Vaiko gerovės komisijos veiklos plano vertinimo kriterijai:

1. Kiekvieno mokinio individualios pažangos siekimas ir jos fiksavimas bei tolimesnio mokymosi planavimas.

2. Socialinių emocinių įgūdžių programų įgyvendinimas.

3. Bendradarbiavimo plėtojimas.

\_\_\_\_\_\_\_\_\_\_\_\_\_\_\_\_\_\_\_\_\_